The Works of William Herebert, OFM


Poem 14: Iesu nostra redemptio; Fol. 209v
Iesu, oure raunsóun, loue, and lóngynge,
Louerd God almyhti, Whrouhte of alle þinge:
Vlesh þou nóme and mon bicóme in times endinge.
What mil[s]folnesse awalde þé þat oure sunnes bére,
So bitter déth to þolien, urom sunne óus uor t'arére?
Helle clós þóu þorledest and bóuhtest þine of bóndes;
Wyht grét nobléye þou opstéye to þy Uader ryhthonde.
Þylke mylse néde þe t'awélde oure wyckenesse
Wyth þy mercy, and vul ous ay wyth þy nebshaftes blisse.